2

ISIGIDIMI SAMAXOSA, NOVEMBER 1, 1875.

No. 3.]

ETETA NGAMASIKO ATILE ABA- NTSUNDU.

E-Ofisini Yompatiswa Wemicimbi Yaba- ntsundu, E-Kapa, August 13, 1875.

*Kuzo inkosi nezibonda nabantu abamnya- ma abapantsi kolaulo lwa Mangesi.*

Iminyaka isel’ ingamashumi omabini nihleli pantsi ko Rulumente ningabantu base mlungwini; iminyaka isel’ imashumi mahlanu befikile pakati kwenu abafundisi bokuqala.

Maninzi amakowenu ate ngeloxesha abona anokwazi, amkela ubu Kristu, afunda namasiko akwa Rulumeute; kodwa izidimbilili ezikulu zenu zisabambelele kunene emasikweni onyokokulu.

U-Rulumente kade ezama ukunifundisa amasiko anemfaneleko engapezulu kwala- wo, etanda ukuba nide nizibonele ngo- kwenu, niti ukuyamkela imfuudiso yake niyamkele ngokuyibona ngokwenu ukuba ilungile.

Kodwake, nisuke nawa cima nje amehlo enu entweni elungileyo, nanyula embi, anayikatalela imfundiso efikileyo kuni, kumfanele u-Rulumeute kaloku, ukusuka eme axele into eyakwenziwa nengayikwenziwa ; hleze nibe u-Rulumente ukoliwe yilento niyenzayo, kuti oku kuti tu kwake kunomeleze entweni embi.

Andikuteta ngotywala, umtshabalalisi wabantu; kuba bendisenditshilo kuni nonke ngabo iminyaka emitatu edluleyo, nangokuba lomazwi ndapinda ndawateta ngencwadi eyodwa. Ndiyakuteta ngamanye amasiko amabi abe matatu,anihlalisileyo ebunyameni nasebudengeni, anitinteleyo ukuba ningasingi pambili njengoko anga anganibona nisinga pambili ngako u-Rulumente. Nditeta intonjane; nditeta abakweta ; nditeta ukuhamba ze kwenu.

Andikuyincolisa lencwadi ngokubala amanyala elo lokuqala isiko; abaninzi kwakuni apo, noko nizityakala, bayavuma ukuba libi elosiko. Nditike malife, ku- ngaziwa nokuba laka lako.

Ndingena kwela bakweta, elike niba- mbelele kulo ngapezu kwawo onke amanye amasiko, kuba niti umntu akanakuba yindoda, akanakuba nawo amalungelo okuba yindoda, engabanga ngumkweta.

U-Rulumente akafuni kupazamisa nto ingonakalisiyo emasikweni enu; kodwake

lifikile ixesha lokuba ilungiswe yona into embi. Onke lamadodana alukayo ngoku azalelwe pantsi kolaulo Iwamangesi; awazuza amatuba okuwufunda umteto welilizwe. Ekwalukeni apa asiteti kakulu ngokusika oku, kona ngokwako; into enkulu esiteta ngayo yinkohlakalo le yonke itenca nokwaluka—kwelisutu labakweta, kokukutshiliswa kwabo inyanga ezininzi, kubujiswe ukudla okuninzi, kubiwe futi ukuze batye abakweta. Enye into embi kwelisiko yeyokuba kuhlanganisana abantu abaninzi wonke logama kukoyo isutu, baye kubonela ukutshila, kantike oko kuxenikweni abobantu nabakweta abo bebefanele ukuba semisebenzini enefa. Kodwake esona sizatu simbangeleyo u-Rulumente ukuba afune ukuba ipele lento, sesokuba baninzi abafana abalimangalayo elisiko, baba ngamadoda, bade babaninzi aba nezindlu bazala abantwana; nibe nina ngokwenza kwenu elisiko lenu nibagxeka, nizama ngako konke eninako ukuba bade balivume balenze. Kwabo balucasileyo olupau lobubedeni kuko nonyana benkosi, nabantwana bamapakati, amadoda lawo anidlulayo ngobulumko, namandla, nentembeko, amadoda amiyo apo ningenakufika kona nina. Ngokulungiselela lomadoda ayamkelayo imfundiso yetu, ahambayo ngamasiko etu nemikwa yetu, u-Rulumente akanakunivumela ukuba niwagxeke, kuba wona etabate amasiko abalauli belizwe. Oku kugxeka makupele ngoku, amadoda onke makazekele isiko elimiswe pambi kwawo ngalamadoda maninzi. Indlela selihlahliwe ayisanqabile ; imbaleki ezipambili zikunyamezele kade ukugxekwa, abayakulandela abasokuva bubi njengabokuqala.

Ngapandle ke kwamasiko enu ndingaka- ngele kuwo, ndifuna ukuba niqonde ukuba umteto awuvumele umntu ukuba amkataze omnye ngamazwi nangemisebenzi. Abakweta benu ke mabangakatazi bani ngokubamba ezindaweni ezizezabantu bonke, ezinjengomendo, nevenkile, nenkanti, kuba xenikweni bayenzileyo lonto, baxalise bakataze abantu, umteto ufanele ukuba ubancede abo bakatazwayo wohlwaye abakatazi abo.

U-Rulumente ufuna ukuba elisiko lipele; Imantyi zonke ziyaliwe ukuba zizame ngako konke ezinako ukulijamela zilibulale elisiko libi.

Ngoku ndingene komnye umkwa ombiocasane nomteto nawo lowoke wokuku- hamba ze kwabantu abaninzi emendweni nasezindaweni ezinabantu bonke. Ukuba umntu omblope ute wawuvelisa umzimba wake ngoluhlobo lwenza ngalo uninzi olu lwenu, ubeya koblwayelwa ukuba enze into ezintloni. Niyazi ukuba umteto wona awahluli bantu, nokuba linjani ibala labo. Kunyanyezelwe kwayekelelwa kuni, nada naba lomteto umohlwayayo umntu omhlope ovelise umzimba wake, uniketile nina esohlwayeni selotyala. Kantike akunjalo. Ndiyanivuselela ngoku ukuba nazi ukuba, xa nimkileyo ezilalini zenu, nihamba ngomendo, niye ezindaweni ezinabantu bonke maninxibe' ngokufanelekileyo!

Ndingumhlobo wenu,

C. Brownlee,

Umpatiswa Wemicimbi Yabantsundu.

UkuloBOLA—Umfo otile wase Natal uti ukuteta ngokulobola, “Tina bantsundu ngeletu isiko umsesane asiwufaki emnweni wenkazana, siwufaka elupondweni Iwenkomo. Nganina? ngokuba zinkomo ezingumteto wabangenamteto zingumsesane kwabangena misesane. Kekalokutina sinawo umteto ka Tixo ; sinawo nomsesane sisazipikele nganina ke inkomo?”

Mr. Laing—Siyababikela bonke abanokulesesha isi Ngesi ukuba incwadi eteta ngempilo nomsebenzi ka Mr. Laing obengumfundisi wase Mkubiso, inokufumaneka apa e-Lovedale. Umbali wayo ngu Rev. W. Govan, obeyintloko ye Love­dale pambi kokufika kuka Dr. Stewart. Ifumaneka loncwadi ngesheleni ezintlanu ezinepeni ezintandatu.

Kubabalelani—Incwadi ezisukuba zipendula ezabanye kufuneka ukuba zenjenjalo ngenteto ebekekileyo nokuba zipendula umntu ezingavu- melaniyo nayo. Kuko abatanda *ukudlavula* abanye, abangakataliyo nokuba babekisa kubanina. Asitsho ukuti umntu makaugalandeli okwake ukubona noko ke inteto edlavulayo asinakuyi shicilela. Siwateta lamazwi ngenxa yencwadi etile esiyi fumeneyo.

Ityala elingekazi—E-Dikeni ngomhla 20 ka September u-Nzuzo ubeze kumangalela u-Mbanjwa ebiza kuye £20, ezilixabiso lekazi elibe lirolelwe udadebo Mbanjwa. Wabete lodade bo Mbanjwa akulotyolwa wanikelwa ku Nzuzo bengatshatanga nangokwase Maxoseni, becinga ukuti wobuya ubeko umtshato. Kute kusenjalo lenkazana yabaleka nenye indoda ekungaziwavo apo baye kona. Uti ummangali makazibuyiselelwe inkomo zake, omnye akavumi. Isigwebo se Mantyi site, “Abako amaxesha ekufuneka ukuba i-Mantyi ingene ipendule kwezinto zokulobola kuba noko kunganqinelani nomteto, kuko indlelana ekuvunyelwayo ngazo yi Government. Yena okukokwake uti lisiko lobuhedeni elikohlakele elibe lifanele ukupeliswa kwilizwe elinobukristu njengeli. Ngokumalunga nelityala ababantu bebengatshatanga, kanjalo akubonakali ukuba u-Mbanjwa ubesazana nganto nokubaleka kuka dade wabo, ke ngoko akunakutiwa makazibuyisele inkomo.”